Source: https://tasz.hu/romaprogram/jogerosen-nyertunk-kurian-diszkriminalta-romakat-rendorseg-gyongyospatan
Timestamp: 2017-08-20 02:17:14+00:00

Document:
Jogerősen nyertünk a Kúrián: diszkriminálta a romákat a rendőrség Gyöngyöspatán | TASZ
A Kúria mai ítéletével jogerősen megállapította, hogy a rendőrség 2011-ben Gyöngyöspatán hátrányosan megkülönböztette a helyi romákat azzal, hogy elmulasztott megfelelően fellépni a szélsőséges szervezetekkel szemben. A pert a Társaság a Szabadságjogokért (TASZ) indította a Heves Megyei Rendőrkapitányság ellen.
A TASZ saját nevében, a gyöngyöspatai romák jogainak érvényesítése céljából perelte be a Heves Megyei Rendőr-főkapitányságot az egyenlő bánásmódról szóló törvény alapján. A per célja az volt, hogy a bíróság kimondja: a rendőrség 2011-es gyöngyöspatai fellépése nem volt törvényes és sértette a helyi romák egyenlő bánásmódhoz való jogát.
A mai jogerős Kúria ítélet rendkívül fontos és meghatározó előrelépés a hazai jogvédelemben és joggyakorlatban: először mondta ki a Kúria közérdekű perben azt, hogy a rendőrség hátrányosan megkülönböztette roma honfitársainkat. A Kúria az ítélet indokolásában kihangsúlyozta, hogy a gyöngyöspatai szélsőséges járőrözés a cigányok elleni sorozatgyilkosság utáni legsúlyosabb rasszista cselekmény volt Magyarországon. Ezellen a rendőrségnek nyilvánvalóan fel kellett volna lépnie.
A Kúria a jogsértés megállapításán túl el is tiltotta a rendőrséget a jövőbeni hasonló jogsértésektől, továbbá nyilvános elégtétel adására is kötelezte a rendőrséget.
Mindez hozzájárulhat ahhoz, hogy a rendőrség a jövőben tiszteletben tartsa a legnagyobb magyarországi kisebbség tagjainak alapvető jogait.
Nagyon örülünk a bíróság ítéletének, amely némi elégtételt jelenthet a gyöngyöspatai romáknak, igaz, hogy csak hat évvel az események után.
A TASZ keresete szerint a rendőrség azzal is diszkriminálta a helyi romákat, hogy a szélsőségesek távozása után hónapokon keresztül bírságolták őket bagatell szabálysértésekért, miközben ugyanilyen szabálysértésekért a nem roma lakosokat nem bírságolták. Az elsőfokú bíróság szerint ez a rendőrségi gyakorlat közvetlen hátrányos megkülönböztetést valósított meg, vagyis jogellenes volt. A másodfokú bíróság szerint azonban nem tudtuk valószínűsíteni a jogsértést, ezért elutasította ezt a kereseti kérelmünket. A Kúria az ítélet indokolása során kifejtette, hogy miért találja - az elsőfokú bírósággal egyezően - diszkriminatívnak ezt a gyakorlatot, ám utóbb kiadott közeleménye szerint ebben a részben elutasították keresetünket. Mivel az elutasítás indokait így nem ismerhetjük, ezért az ítéletnek ezt a részét akkor kommentáljuk, ha megkaptuk írásban az ítéletet.
A perben ügyvédként a TASZ részéről dr. Hüttl Tivadar és dr. Erdey Péter járt el.
Újabb atrocitás érte az újságírókat, most a vizes vébé helyszínén
Az ATV híradása arról számolt be, hogy a vizes vébé városligeti helyszínére tervezett szerdai forgatásuk teljes kudarcba fulladt a helyszínt őrző biztonsági őrök fenyegető fellépése miatt. Az, ha a választások közeledtével tendenciává válik a sajtó fizikai korlátozása, különösen aggályos, ezért minden lehetséges jogi eszközt megragadunk ahhoz, hogy megvédjük a hozzánk forduló újságírók jogait, és azon keresztül a sajtószabadságot.

References: Kúria 
 bíróság 
 Kúria 
 Kúria 
 Kúria 
 Kúria 
 bíróság 
 bíróság 
 bíróság 
 Kúria